[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.12.2007

COM(2007) 776 végleges

2007/0272 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat:

AZ EURÓPAI PARLAMENT ÉS A TANÁCS RENDELETE

a Közösségben a nemzeti és regionális számlák európai rendszeréről szóló 2223/96/EK tanácsi rendeletnek a Bizottságra ruházott végrehajtási hatáskörök tekintetében történő módosításáról

(előterjesztő: a Bizottság)

INDOKOLÁS

1. A JAVASLAT HÁTTERE

1.1 A komitológiai eljárások reformja

A Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatot[1] a 2006. július 17-i 2006/512/EK tanácsi határozat[2] módosította.

A módosított 1999/468/EK határozat 5a. cikke új, ellenőrzéssel történő szabályozási bizottsági eljárást vezet be azon általános hatályú intézkedések esetében, melyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy az alap-jogiaktus új, nem alapvető fontosságú elemek beillesztésével történő kiegészítését is.

1.2. Kiemelt összehangolás és általános összehangolás

A Parlament, a Tanács és a Bizottság egyik együttes nyilatkozata[3] elfogadta azon alap-jogiaktusok jegyzékét, melyeket sürgősen hozzá kell igazítani a módosított határozathoz annak érdekében, hogy a jogi aktusokba fel lehessen venni az új, ellenőrzéssel történő szabályozási bizottsági eljárást (kiemelt összehangolás). Ahhoz, hogy az ellenőrzéssel történő szabályozási bizottsági eljárást a 2006/512/EK határozat hatályba lépésekor már hatályos, együttdöntési eljárás keretében elfogadott más jogi aktusokra is alkalmazni lehessen, a közös nyilatkozat ezen jogi aktusok kiigazítására is felszólít, az alkalmazandó eljárásoknak megfelelően (általános összehangolás).

A Bizottság vállalta, hogy elkezdi mindezen jogi aktusok vizsgálatát abból a célból, hogy 2007. végéig benyújtsa az említett jogi aktusoknak az új, ellenőrzéssel történő szabályozási bizottsági eljáráshoz történő, szükség szerinti kiigazítását célzó jogalkotási javaslatokat[4].

1.3. Alkalmazott módszer

Mint azt a Bizottság Európai Parlamenthez és Tanácshoz intézett, (…)-i közleménye említi, a Bizottság körültekintő vizsgálatnak vetette alá az összes, együttdöntési eljárás keretében elfogadott jogi eszközt annak feltárása érdekében, hogy ezek közül melyek jogosítják fel a Bizottságot arra, hogy olyan általános hatályú intézkedéseket fogadjon el, melyek a szóbanforgó alap-jogiaktus nem alapvető fontosságú elemeinek módosítását szolgálják. A Bizottság több mint 200, kiigazításra váró jogszabályt jelölt ki.

A jogi aktusok közül néhány szerepel a Bizottság egységes szerkezetbe foglalásra vonatkozó programjában. Ilyen például a Közösségben a nemzeti és regionális számlák európai rendszeréről szóló, 1996. június 25-i 2223/96/EK tanácsi rendelet[5]. Az új eljáráshoz történő hozzáigazítást az egységes szerkezetbe foglalás folyamatának előrehaladása alapján kell végezni, vagy az egységes szerkezetbe foglalt javaslat átdolgozásával vagy – mint jelen esetben – a jogszabály módosításával.

2. A JAVASLAT JOGI ELEMEI

A kiigazítás célja az ellenőrzéssel történő szabályozási bizottsági eljárás bevezetése, a módosított 1999/468/EK határozat 5a. cikkének megfelelően.

A 2223/96/EK rendelet előírja, hogy a Bizottság felhatalmazást kap az 1995. évi számlák európai rendszere módszertanának módosítására és a tagállamoktól kért információk (új táblázatok, érintett országok és/vagy régiók) kiigazítására. Ezen általános hatályú intézkedéseket, melyek a szóbanforgó rendelet nem alapvető fontosságú elemeinek módosítását vagy új, nem alapvető fontosságú elemek beillesztésével a rendelet kiegészítését szolgálják, az 1999/468/EK határozat 5a. cikkében előírt, ellenőrzéssel történő szabályozási bizottsági eljárás szerint kell elfogadni.

Mivel az alap-jogiaktus rendelet, a kiigazítást azzal egyenértékű jogi aktussal kell elvégezni.

2007/0272 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat:

AZ EURÓPAI PARLAMENT ÉS A TANÁCS RENDELETE

a Közösségben a nemzeti és regionális számlák európai rendszeréről szóló 2223/96/EK tanácsi rendeletnek a Bizottságra ruházott végrehajtási hatáskörök tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 285. cikke (1) bekezdésére,

tekintettel a Bizottság javaslatára[6],

a Szerződés 251. cikkében megállapított eljárásnak megfelelően[7],

mivel:

(1) A Közösségben a nemzeti és regionális számlák európai rendszeréről szóló, 1996. június 25-i 2223/96/EK rendelet[8] értelmében bizonyos intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[9] összhangban kell elfogadni.

(2) Az 1999/468/EK határozatot a 2006/512/EK határozat módosította, mely bevezette az ellenőrzéssel történő szabályozási bizottsági eljárást az olyan általános hatályú intézkedésekhez, melyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemek beillesztésével történő kiegészítését is.

(3) A 2006/512/EK határozatról szóló európai parlamenti, tanácsi és bizottsági közös nyilatkozattal[10] összhangban ahhoz, hogy ezt az új eljárást alkalmazni lehessen olyan, a Szerződés 251. cikkében meghatározott eljárás alapján elfogadott jogi aktusokra, melyek már hatályban vannak, ezeket a jogi aktusokat az alkalmazandó eljárásokkal összhangban ki kell igazítani.

(4) A 2223/96/EK rendeletet illetően különösen az 1995. évi számlák európai rendszeréhez tett módosítások elfogadása és a tagállamoktól kért adatokban történő változásokra vonatkozó döntések meghozatala céljából kell a Bizottságra ruházni végrehajtási hatásköröket. Mivel ezek általános hatályú intézkedések és a 2223/96/EK rendelet nem alapvető fontosságú elemeinek módosítására irányulnak, azokat az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

(5) A 2223/96/EK rendeletet ennek megfelelően módosítani kell,

ELFOGADTA EZT A RENDELETET

1. cikk

A 2223/96/EK rendelet a következőképpen módosul:

(1) A 2. cikk (2) bekezdése helyébe a következő szöveg lép:

„2. A Bizottság elfogadja az ESA 95 módszertan azon módosításait, melyek célja az ESA 95 tartalmának tisztázása és javítása, feltéve hogy azzal az ESA 95 alapvető fogalmai nem változnak, és végrehajtása nem követel meg további forrásokat és nem növeli a saját forrásokat. Ezen intézkedéseket, melyek a szóbanforgó rendelet nem alapvető fontosságú elemeinek módosítására irányulnak, beleértve a kiegészítéssel történő módosítást is, a 4. cikk (2) bekezdésében meghatározott, ellenőrzéssel történő szabályozási bizottsági eljárással összhangban kell elfogadni”.

(2) A 3. cikk (2) bekezdésének második albekezdése helyébe a következő szöveg lép:

„A Bizottság elfogadja a 2. cikk (2) bekezdésében meghatározott korlátokon belül a tagállamoktól kért adatokra vonatkozó bármely változást (új táblázatok, érintett országok és/vagy régiók). Az ezen rendelet nem alapvető fontosságú elemeinek módosítására, beleértve a kiegészítéssel történő módosítást is, vonatkozó intézkedéseket a 4. cikk (2) bekezdésében említett, ellenőrzéssel történő szabályozási bizottsági eljárással összhangban kell elfogadni”.

(3) A 4. cikk helyébe a következő szöveg lép:

„4. cikk

1. A Bizottságot a statisztikai programbizottság (a továbbiakban: a bizottság) segíti.

2. Az e bekezdésre történő hivatkozáskor az 1999/468/EK határozat 5a. cikkének (1)–(4) bekezdését és 7. cikkét kell alkalmazni, ugyanazon határozat 8. cikkének rendelkezéseire is figyelemmel.

2. cikk

Ez a rendelet az Európai Unió Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

Az Európai Parlament részéről a Tanács részéről

az elnök az elnök

[…] […]

[1] HL L 184., 1999.7.17., 23. o., A 2006/512/EK határozattal (HL L 200., 2006.7.22., 11. o.) módosított határozat.

[2] HL L 200., 2006.7.22., 11. o.

[3] HL C 255., 2006.10.21., 1. o.

[4] PE 376.314v01-00 – A6-0236/2006 (a Parlament jelentéséhez mellékelt bizottsági nyilatkozat)

[5] HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.

[6] HL C […]., [ …]., […]. o.

[7] HL C […]., [ …]., […]. o.

[8] HL L 310., 1996.11.30., 1. o. A legutóbb az 1267/2003/EK európai parlamenti és tanácsi rendelettel (HL L 180., 2003.7.18., 1. o.) módosított rendelet.

[9] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

[10] HL C 255., 2006.10.21., 1. o.